# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Caffael Cyhoeddus (Cytundeb ar Gaffael gan Lywodraethau) (Diwygio) 2023** |
| **DYDDIAD** | **08 Tachwedd 2023** |
| **GAN** | **Rebecca Evans AS, Y Gweinidog Cyllid a Llywodraeth Leol** |

**Y ddeddfwriaeth sy'n cael ei diwygio:**

Rheoliadau Contractau Cyhoeddus 2015

Rheoliadau Contractau Consesiwn 2016

Rheoliadau Contractau Cyfleustodau 2016

**Unrhyw effaith y gall yr OS ei chael ar gymhwysedd deddfwriaethol y Senedd a/neu ar gymhwysedd gweithredol Gweinidogion Cymru.**

Mae'r OS hwn yn cynnwys darpariaethau sy'n ei gwneud yn bosibl i Weinidog Swyddfa'r Cabinet arfer swyddogaethau y mae angen cydsyniad ymlaen llaw gan Weinidogion Cymru ar gyfer rhai ohonynt, a hynny mewn perthynas ag Awdurdodau Cymreig Datganoledig.

Byddai'r swyddogaethau hyn yn gyfystyr â swyddogaethau un ai Weinidog y Goron neu awdurdod cyhoeddus (Swyddfa'r Cabinet) at ddibenion Atodlen 7B i Ddeddf Llywodraeth Cymru 2006, a bydd hyn o'r herwydd yn ystyriaeth berthnasol o fewn cyd-destun cymhwysedd y Senedd i ddeddfu yn y meysydd hyn yn y dyfodol.

**Diben y diwygiadau**

Diben y diwygiadau yw adlewyrchu ymaelodi Gweriniaeth Gogledd Macedonia â Chytundeb Sefydliad Masnach y Byd ar Gaffael gan Lywodraethau ar 8 Tachwedd 2023.

Mae'r OS a'r Memorandwm Esboniadol ategol, sy'n nodi effaith pob diwygiad, ar gael yma:

[https://www.legislation.gov.uk/uksi/2023/1169/contents/made](https://eur01.safelinks.protection.outlook.com/?url=https%3A%2F%2Fwww.legislation.gov.uk%2Fuksi%2F2023%2F1169%2Fcontents%2Fmade&data=05%7C01%7CCommercialProcurement.Ministerials%40gov.wales%7C89791081d3324faf53cd08dbdfa1637e%7Ca2cc36c592804ae78887d06dab89216b%7C0%7C0%7C638349656465543501%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=FyBFDIrebG4WWMJnT1OV0JDMotqmtGQbGgD5ohAGefk%3D&reserved=0)

**Materion o ddiddordeb arbennig i'r Pwyllgor Deddfwriaeth, Cyfiawnder a'r Cyfansoddiad**

Ni nodwyd unrhyw faterion o'r fath.

**Pam y rhoddwyd cydsyniad**

Nid oes gwahaniaeth rhwng Llywodraeth Cymru a Llywodraeth y DU o ran y polisi ar gyfer y cywiriad. Felly, byddai gwneud OSau ar wahân yng Nghymru ac yn Lloegr yn arwain at ddyblygu gwaith, ac yn cymhlethu'r llyfr statud yn ddiangen. O dan yr amgylchiadau eithriadol hyn, mae Llywodraeth Cymru yn ystyried ei bod yn briodol bod Llywodraeth y DU yn deddfu ar ein rhan yn yr achos hwn.